Liittolaulu
1. Liittyen yhteistyöhön käymme jo miehet ja naiset,
 raatajat raakahan työn, sankari-innolla ees.
 Pois ajan aiheen yöstä ja sortajan kahleen alta
 nousemme ponnistain, voittoon ja päivähän päin.
 Kas lumosoihtuja taivon rannalla, välkkyy ja hohtaa,
 lippumme hulmuelee, eespäin käymme me näin.

 2. Yhteisliitossa taidamme tahtomme kuuluksi tehdä.
 Leipää ja oikeutta vaadimme kaikille.
 Heikot nälkiytyy ja kuihtuvi kurjien joukot,
 tuot’ emme kestää voi, siis ylös nouskaamme.
 Nouskaamme työhömme luottaen, siinä on mahtimme suuri,
 sillä me loihdittu on aartehet riistäjien.

 3. Yhteisliitossa hartia hartian vieressä seisten
 muurimme murtumaton vankaksi vartutetaan.
 Nuoritso viehkeä, vanhus sä harmaja, uurtama ryppyin,
 täys-ikä nainen ja mies, taistohon suoriukaa.
 Pois rahan valta ja herruus ankaran käskijämahdin.
 Päivyttä kohti me näin kuljemme pystyssä päin.

Hilja Liinamaa.

Hilja Pärssinen